محمد عارف تڼیوال
محمد عارف تڼيوال د ۱۳۲۹ ل کال د غويي ۱، د خوست ولايت د افغانستان د کابل پوهنتون استاد او پښتو ژبی ليکوال دی. مخينه پوهاند دوکتور محمد عارف تڼیوال د ۱۳۲۹ لمريز کال د غويي پر لومړۍ نېټه د ۱۹۵۰ ز کال د می لومړۍ د خوست ولايت د منځۍ د شمل کلي په يوه دینپاله کورنۍ کې زېږېدلی دی. نوموړي په ۱۳۵۲ لمريز کال کې د کابل پوهنتون د ساينس پوهنځي د کيميا له ديپارتمنت څخه ليسانس تر لاسه کړ. په ۱۳۶۳ لمريز ۱۹۸۴ ز کال کې يې په اوکراين هېواد کې د غيرعضوي کيميا په څانگه کې د ماسترۍ درجه تر لاسه کړه. محمد عارف تڼيوال په ۱۳۷۳ ل ۱۹۹۴ ز کال کې په قزاقستان کې د غیرعضوي کيميا په څانگه کې د دوکتورا درجه په بري سره واخيسته. نوموړي په ۱۳۸۶ ل ۲۰۰۷ ز کال کې د کابل پوهنتون د ساينس پوهنځي د کيمیا په ديپارتمنت کې د غيرعضوي کېميا په څانگه کې د پوهاندۍ پوهنيزه درجه واخيسته. پوهاند محمد عارف تڼيوال تر دې مهاله د غيرعضوي کیميا په څانگه کې نږدې ۲۳ پوهنيز نښيرونه ليکلي دي. نوموړی د خپل کار او خدمت په کلونو کې پر تدريس، څېړنې او پوهنيزو چارو سربېېره، اته کاله کېږي چې د د ساينس پوهنځي د سروال ريس په توگه دنده ترسره کوي. همدارنگه د لوړو زده کړو وزارت د اکاډميکو چارو د سمبالونې په سروالۍ ریاست کې د گومارنې او پوهنيزو ترفيعاتو په کومېټه کې د کابل بوهنتون استازی هم دی. له ۱۳۸۶ ل کاله راهيسې يې د کابل پوهنتون د ساينس پوهنځي د کيميا دیپارتمنت د امر په توگه دنده ترسره کوله، چې د لوړو زده کړو وزارت د نوي قانون له پلي کېدو سره سم په ۱۳۹۵ ل ۲۰۱۶ ز کال کې کورناستی تقاعد شو، چې په پایله کې د هغه له خوا د ساینس پوهنځي د سروالۍ د چارو پرمخ بیولو ۱۲ کلنه دوره پای ته ورسېده. چاپ شوي نښيرونه يې اخځليک ۱- ۲- ۳-